phoneee/thai-legal-corpus huggingface dataset:
ประกาศสํานักงานคณะกรรมการอาหารและยาเรื่อง การแสดงฉลากของผลิตภัณฑ์ดับกลิ่นและฆ่าเชื้อโถสุขภัณฑ์ที่ประกอบด้วยสาร PARAFORMALDEHYDE--------------------- อาศัยอํานาจตามความในข้อ 8 ของประกาศกระทรวงสาธารณสุข เรื่อง ฉลากและระดับความ เป็นพิษของวัตถุอันตราย ที่สํานักงานคณะกรรมการอาหารและยามีอํานาจหน้าที่รับผิดชอบ พ.ศ. 2538 สํานักงานคณะกรรมการอาหารและยา ออกประกาศไว้ดังต่อไปนี้ข้อ ๑ การแสดงฉลากของวัตถุอันตรายที่ผลิต ขาย หรือมีไว้ในครอบครองในประเทศซึ่ง ประกอบด้วย PARAFORMALDEHYDE ในผลิตภัณฑ์ที่ใช้เพื่อประโยชน์ในการดับกลิ่นและฆ่าเชื้อเครื่อง สุขภัณฑ์ ต้องปฏิบัติตามข้อ 3 ข้อ 4 และข้อ 7 ของประกาศกระทรวงสาธารณสุข เรื่อง ฉลากและระดับ ความเป็นพิษของวัตถุอันตรายที่สํานักงานคณะกรรมการอาหารและยามีอํานาจหน้าที่รับผิดชอบ พ.ศ. 2538 และแสดงสาระสําคัญดังต่อไปนี้ 1.1 ประโยชน์ ใช้ดับกลิ่นและฆ่าเชื้อโถสุขภัณฑ์ในรถโดยสาร รถไฟและเครื่องบิน 1.2 วิธีใช้ เทวัตถุอันตราย ชื่อผลิตภัณฑ์....................(กรัม)โถสุขภัณฑ์ แปรงให้ทั่ว ทิ้งไว้....นาที แล้วล้างออกด้วยน้ําสะอาด 1.3 วิธีเก็บรักษา ปิดฝาให้สนิทเก็บในที่แห้ง อากาศถ่ายเทสะดวก ห่างจากเด็ก อาหาร สัตว์เลี้ยง เปลวไฟ ความร้อน กรดและสารออกซิไดส์ 1.4 คําเตือน (1) ห้ามรับประทาน หรือสูดดม (2) ขณะใช้ควรสวมถุงมือยาง และภายหลังการใช้ หรือหยิบจับควรล้างถุงมือยาง และมือด้วยน้ําและสบู่ทุกครั้ง (3) ระวังอย่าให้เข้าตา ปาก ถูกผิวหนัง หรือเสื้อผ้า (4) ห้ามทิ้งภาชนะบรรจุและอุปกรณ์ลงในแม่น้ํา คู คลอง แหล่งน้ําสาธารณะ 1.5 อาการเกิดพิษ (กรณีสารเข้มข้น) ระคายเคืองผิวหนัง นัยน์ตา ทางเดินลมหายใจ และทางเดินอาหาร 1.6 วิธีแก้พิษเบื้องต้น (1) หากถูกผิวหนัง ให้ล้างด้วยน้ําสะอาดจํานวนมากๆ หากยังมีอาการระคายเคืองอยู่อีกให้ไปพบแพทย์ (2) หากเข้าตา รีบล้างด้วยน้ําสะอาดจนอาการระคายเคืองทุเลาจากนั้นรีบนําผู้ป่วยส่งแพทย์ (3) หากได้รับพิษจากการสูดดม ให้รีบนําผู้ป่วยออกไปยังบริเวณที่มีอากาศถ่ายเทสะดวก จากนั้นรีบนําผู้ป่วยส่งแพทย์ (4) หากกลืนกินวัตถุอันตราย ชื่อผลิตภัณฑ์ และคนไข้รู้สึกตัวควรทําให้อาเจียนทันที โดยให้ดื่มน้ําสะอาด 2 แก้ว แล้วทําการล้วงคอ จากนั้นรีบนําผู้ป่วยส่งแพทย์พร้อมภาชนะ ฉลาก หรือใบแทรกของวัตถุอันตราย ชื่อผลิตภัณฑ์ 1.7 คําแนะนําสําหรับแพทย์ (กรณีสารเข้มข้น) (1) หากผู้ป่วยกลืนกินวัตถุอันตราย ชื่อผลิตภัณฑ์เข้าไป ต้องทําการล้างท้องด้วยสารละลายแอมโมเนียเจือจาง (strong ammonia 1 ช้อนชา ละลายน้ํา 570 มิลลิลิตร) หรือใช้สารละลายแอมโมเนียม คาร์บอเนต 1% ล้างท้องและตามด้วยการให้ saline cathartic (2) ให้ออกซิเจนในกรณีจําเป็น (3) รักษาตามอาการข้อ ๒ การแสดงฉลากของวัตถุอันตรายตามข้อ 1 ที่นําเข้ามาในราชอาณาจักร หรือส่งออกไป นอกราชอาณาจักร ให้ปฏิบัติตามข้อ 2 ของประกาศกระทรวงสาธารณสุข เรื่อง ฉลากและระดับความเป็น พิษของวัตถุอันตรายที่สํานักงานคณะกรรมการอาหารและยามีอํานาจหน้าที่รับผิดชอบ พ.ศ. 2538ผู้มีอํานาจลงนาม - ประกาศ ณ วันที่ 14 เดือนกรกฎาคม พ.ศ. 2540 ภักดี โพธิศิริ(นายภักดี โพธิศิริ)เลขาธิการคณะกรรมการอาหารและยา
คําสั่งกรมสรรพากรที่ ป. 62/2539เรื่อง การยื่นแบบแสดงรายการภาษีเงินได้นิติบุคคลและการขอมีเลขประจําตัวของธนาคารพาณิชย์ที่ได้รับอนุญาตให้ประกอบกิจการวิเทศธนกิจ-------------------------------------------------เพื่อให้เจ้าพนักงานสรรพากรถือเป็นแนวทางปฏิบัติ ในการตรวจหรือแนะนําให้ธนาคารพาณิชย์ที่ได้รับอนุญาตให้ประกอบกิจการวิเทศธนกิจถือปฏิบัติ สําหรับการยื่นแบบแสดงรายการภาษีเงินได้นิติบุคคลและการขอมีเลขประจําตัวผู้เสียภาษีอากร กรมสรรพากร จึงมีคําสั่งดังต่อไปนี้ข้อ ๑ ธนาคารพาณิชย์ที่ได้รับอนุญาตให้ประกอบกิจการวิเทศธนกิจมีหน้าที่ยื่นแบบแสดงรายการภาษีเงินได้นิติบุคคลพร้อมกับชําระภาษีต่ออําเภอ ณ ที่ว่าการอําเภอท้องที่ ดังนี้(1) แบบ ภ.ง.ด.50 พร้อมด้วยงบดุล บัญชีทําการ และบัญชีกําไรขาดทุน ภายในหนึ่งร้อยห้าสิบวันนับแต่วันสุดท้ายของรอบระยะเวลาบัญชี ตามมาตรา 68 และมาตรา 69 แห่งประมวลรัษฎากร(2) แบบ ภ.ง.ด.51 ภายในสองเดือนนับแต่วันสุดท้ายของรอบระยะเวลาหกเดือนนับแต่วันแรกของรอบระยะเวลาบัญชี ตามมาตรา 67 ทวิ แห่งประมวลรัษฎากรข้อ ๒ ธนาคารพาณิชย์ที่ตั้งขึ้นตามกฎหมายไทยหรือที่ตั้งขึ้นตามกฎหมายของต่างประเทศ และกระทํากิจการในประเทศไทย ตามมาตรา 66 วรรคหนึ่ง แห่งประมวลรัษฎากร ที่ได้รับอนุญาตให้ประกอบกิจการวิเทศธนกิจ ให้ธนาคารดังกล่าวแยกยื่นแบบแสดงรายการภาษีเงินได้นิติบุคคล (ภ.ง.ด.50 ภ.ง.ด.51) พร้อมงบดุล บัญชีทําการและบัญชีกําไรขาดทุนของแต่ละกิจการ ตามอัตราภาษีร้อยละ 10 หรือร้อยละ 30 แล้วแต่กรณี เสมือนหนึ่งเป็นคนละนิติบุคคล ทั้งนี้ไม่ว่าจะได้รับอนุญาตให้ประกอบกิจการวิเทศธนกิจสาขาต่างจังหวัดด้วยหรือไม่ก็ตามข้อ ๓ ธนาคารพาณิชย์ที่ตั้งขึ้นตามกฎหมายไทยหรือที่ตั้งขึ้นตามกฎหมายของต่างประเทศ และกระทํากิจการในประเทศไทย ตามมาตรา 66 วรรคหนึ่ง แห่งประมวลรัษฎากร ที่ได้รับอนุญาตให้ประกอบกิจการวิเทศธนกิจ มีหน้าที่ยื่นคําร้องขอมีเลขประจําตัวและบัตรประจําตัวผู้เสียภาษีอากรตามแบบที่อธิบดีกําหนด สําหรับการเสียภาษีเงินได้จากการประกอบธุรกิจวิเทศธนกิจในอัตราร้อยละ 10 แยกต่างหากจากเลขประจําตัวผู้เสียภาษีอากรสําหรับการเสียภาษีในอัตราร้อยละ 30 อีกหนึ่งหมายเลข ทั้งนี้ ไม่ว่าจะมีสถานประกอบการกี่แห่งก็ตามผู้มีอํานาจลงนาม - สั่ง ณ วันที่ 27 พฤษภาคม พ.ศ. 2539 ร้อยเอก สุชาติ เชาว์วิศิษฐอธิบดีกรมสรรพากร
ประกาศคณะกรรมการควบคุมการขนส่งทางบกประกาศคณะกรรมการควบคุมการขนส่งทางบกประจำจังหวัดอุดรธานีฉบับที่ ๑๓๒ (พ.ศ. ๒๕๕๓)เรื่องยกเลิกเส้นทางการขนส่งโดยรถขนาดเล็ก[๑] ตามที่ได้มีประกาศคณะกรรมการควบคุมการขนส่งทางบกประจำจังหวัดอุดรธานีฉบับที่ ๗ (พ.ศ. ๒๕๒๔) ลงวันที่ ๑๓ มีนาคม ๒๕๒๔ กำหนดเส้นทางสำหรับการขนส่งโดยรถขนาดเล็กจังหวัดอุดรธานี สายที่ ๔๒๐๐๙ กุมภวาปี-บ้านท่าลี่คณะกรรมการควบคุมการขนส่งทางบกประจำจังหวัดอุดรธานีได้พิจารณาแล้วเห็นว่าเส้นทางสายดังกล่าวข้างต้นหมดความจำเป็นสำหรับการขนส่งโดยรถขนาดเล็กฉะนั้นอาศัยอำนาจตามความในมาตรา ๒๐ (๓) แห่งพระราชบัญญัติการขนส่งทางบก พ.ศ. ๒๕๒๒ประกอบกับมติคณะกรรมการควบคุมการขนส่งทางบกประจำจังหวัดอุดรธานี ในการประชุมครั้งที่๒/๒๕๔๙ เมื่อวันที่ ๒๑ กันยายน ๒๕๔๙ จึงให้ยกเลิกเส้นทางดังกล่าว ตั้งแต่วันที่ ๑๐กันยายน ๒๕๕๓ประกาศ ณ วันที่ ๑๐กันยายน พ.ศ. ๒๕๕๓วิรัตน์ ลิ้มสุวัฒน์รองผู้ว่าราชการจังหวัดรักษาราชการแทนผู้ว่าราชการจังหวัดอุดรธานีปริยานุช/ผู้จัดทำ๑๖ ธันวาคม ๒๕๕๓ณัฐวดี/ตรวจ๑๖ ธันวาคม ๒๕๕๓[๑] ราชกิจจานุเบกษาเล่ม ๑๒๗/ตอนที่ ๑๘๑ ง/หน้า ๒๒๔/๒ ธันวาคม ๒๕๕๓
พระราชบัญญัติแก้ไขเพิ่มเติมประมวลกฎหมายวิธีพิจารณาความอาญา (ฉบับที่ 9) พ.ศ. 2517พระราชบัญญัติ แก้ไขเพิ่มเติมประมวลกฎหมายวิธีพิจารณาความอาญา (ฉบับที่ ๙) พ.ศ. ๒๕๑๗ ________ภูมิพลอดุลยเดช ป.ร. ให้ไว้ ณ วันที่ ๒๘ ธันวาคม พ.ศ. ๒๕๑๗ เป็นปีที่ ๒๙ ในรัชกาลปัจจุบันพระบาทสมเด็จพระปรมินทรมหาภูมิพลอดุลยเดช มีพระบรมราชโองการโปรดเกล้าฯ ให้ประกาศว่า โดยที่เป็นการสมควรแก้ไขเพิ่มเติมประมวลกฎหมายวิธีพิจารณาความอาญา จึงทรงพระกรุณาโปรดเกล้าฯ ให้ตราพระราชบัญญัติขึ้นไว้โดยคำแนะนำและยินยอมของสภานิติบัญญัติแห่งชาติทำหน้าที่รัฐสภา ดังต่อไปนี้มาตรา 1 มาตรา ๑ พระราชบัญญัตินี้เรียกว่า "พระราชบัญญัติแก้ไขเพิ่มเติม ประมวลกฎหมายวิธีพิจารณาความอาญา (ฉบับที่ ๙) พ.ศ. ๒๕๑๗"มาตรา 2 มาตรา ๒ พระราชบัญญัตินี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปมาตรา 3 มาตรา ๓ ให้เพิ่มความต่อไปนี้เป็นมาตรา ๒๖๑ ทวิ ของภาค ๗ แห่ง ประมวลกฎหมายวิธีพิจารณาความอาญา "มาตรา ๒๖๑ ทวิ ในกรณีที่คณะรัฐมนตรีเห็นเป็นการสมควรจะถวาย คำแนะนำต่อพระมหากษัตริย์ขอให้พระราชทานอภัยโทษแก่ผู้ต้องโทษก็ได้ การพระราชทานอภัยโทษตามวรรคหนึ่ง ให้ตราเป็นพระราชกฤษฎีกา"ผู้รับสนองพระบรมราชโองการ สัญญา ธรรมศักดิ์ นายกรัฐมนตรีหมายเหตุ :- เหตุผลในการประกาศใช้พระราชบัญญัติฉบับนี้ คือ เนื่องด้วยการพระราชทานอภัยโทษซึ่งบัญญัติไว้ในภาค ๗ ว่าด้วยอภัยโทษเปลี่ยนโทษหนักเป็นเบา และลดโทษ แห่งประมวลกฎหมายวิธีพิจารณาความอาญา ยังมิได้กำหนดวิธีการขอพระราชทานอภัยโทษให้แก่ผู้ต้องโทษทั่วไปสมควรกำหนดให้คณะรัฐมนตรีถวายคำแนะนำต่อองค์พระบาทสมเด็จพระเจ้าอยู่หัวขอพระราชทานอภัยโทษแก่ผู้ต้องโทษทั่วไปดังกล่าวได้ และโดยที่การพระราชทานอัยโทษแก่ผู้ต้องโทษทั่วไปได้เคยกระทำในรูปพระราชกฤษฎีกาเสมอมา แต่เนื่องจากรัฐธรรมนูญแห่งราชอาณาจักรไทย พุทธศักราช ๒๕๑๗ มาตรา ๑๙๒ ได้บัญญัติว่า"พระมหากษัตริย์ทรงไว้ซึ่งพระราชอำนาจในการตราพระราชกฤษฎีกาตามที่กำหนดไว้ในรัฐธรรมนูญหรือกฎหมายอื่น" สมควรกำหนดให้การพระราชทานอภัยโทษได้กระทำในรูปพระราชกฤษฎีกาดังที่เคยได้ปฏิบัติมา จึงจำเป็นต้องแก้ไขเพิ่มเติมประมวลกฎหมายวิธีพิจารณาความอาญา
คำพิพากษาศาลฎีกาที่ 6857/2541หลักกฎหมาย: คดีร้องขอตั้งผู้จัดการมรดก ประเด็นแห่งคดีมีเพียงว่าสมควรตั้งผู้ร้องเป็นผู้จัดการมรดกของผู้ตายหรือไม่เท่านั้น ไม่มีประเด็นเกี่ยวกับตัวทรัพย์ว่าทรัพย์ใดเป็นมรดกหรือไม่ คำวินิจฉัยของศาลชั้นต้นที่ว่าเงินค่าเสียหายที่จะได้รับจากบริษัทประกันภัย ไม่ใช่ทรัพย์มรดกจึงเป็นการวินิจฉัยนอกเหนือจากคำขอและนอกประเด็น ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 6857/2541นางสาวสมจิตหรือสมจิตร เลิศวงศ์ผู้ร้อง ป.วิ.พ. ม. 142, ม. 183คดีร้องขอตั้งผู้จัดการมรดก ประเด็นแห่งคดีมีเพียงว่าสมควรตั้งผู้ร้องเป็นผู้จัดการมรดกของผู้ตายหรือไม่เท่านั้น ไม่มีประเด็นเกี่ยวกับตัวทรัพย์ว่าทรัพย์ใดเป็นมรดกหรือไม่ คำวินิจฉัยของศาลชั้นต้นที่ว่าเงินค่าเสียหายที่จะได้รับจากบริษัทประกันภัย ไม่ใช่ทรัพย์มรดกจึงเป็นการวินิจฉัยนอกเหนือจากคำขอและนอกประเด็น(วิชา มั่นสกุล-กนก พรรณรักษา-อภิศักดิ์ พรวชิราภา)ศาลจังหวัดอุตรดิตถ์ - นางจรีรัตน์ ตันติเวชกุลศาลอุทธรณ์ - แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุคำพิพากษา: ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 6857/2541นางสาวสมจิตหรือสมจิตร เลิศวงศ์ผู้ร้อง ป.วิ.พ. ม. 142, ม. 183คดีร้องขอตั้งผู้จัดการมรดก ประเด็นแห่งคดีมีเพียงว่าสมควรตั้งผู้ร้องเป็นผู้จัดการมรดกของผู้ตายหรือไม่เท่านั้น ไม่มีประเด็นเกี่ยวกับตัวทรัพย์ว่าทรัพย์ใดเป็นมรดกหรือไม่ คำวินิจฉัยของศาลชั้นต้นที่ว่าเงินค่าเสียหายที่จะได้รับจากบริษัทประกันภัย ไม่ใช่ทรัพย์มรดกจึงเป็นการวินิจฉัยนอกเหนือจากคำขอและนอกประเด็น(วิชา มั่นสกุล-กนก พรรณรักษา-อภิศักดิ์ พรวชิราภา)ศาลจังหวัดอุตรดิตถ์ - นางจรีรัตน์ ตันติเวชกุลศาลอุทธรณ์ - แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุ
คำพิพากษาศาลฎีกาที่ 436/2472หลักกฎหมาย: ลงนามในใบรับของโดยไม่อิดเอื้อนเวลา 1 ปีเศษเกินสมควรได้ความว่าจำเลยสั่งเครื่องไฟฟ้าจากโจทก์ ๑ เครื่องราคา ๑๐๗๘ บาท แลได้ลงนามรับของไว้ ( โดยไม่อิดเอื้อน) ต่อมาโจทก์ได้สั่งเครื่องที่ ๒ มาให้จำเลยราคา ๑๐๕๗ บาทจำเลยลงนามรับเช่นเดียวกัน แลผ่อนใช้เงินเครื่องที่ ๒ ไปแล้ว ๑๐๐ บาท จำเลยไม่ใช้เงิน โจทก์จึงฟ้อง จำเลยพยายามนำสืบว่าซื้อเครื่องเดียว แลโจทก์ฝากเครื่องที่ ๑ ไว้แต่ปรากฎว่าจำเลยเก็บเครื่องที่ ๑ ไว้ปีเศษดังนี้ ศาลฎีกาตัดสินยืนตามศาลล่างทั้ง ๒ ให้จำเลยใช้เงินราคาทั้ง ๒ เครื่องพร้อมด้วยดอกเบี้ย การที่จำเลยเก็บเครื่องที่ ๑ ไว้ไม่รีบจัดการส่งแลขอใบรับซื้อเชื่อคืนมาเสีย ปล่อยให้หนี้ผูกพันอยู่เปนเวลานานถึง ๑ ปีเศษเช่นนี้ ทำให้ข้อต่อสู้ของจำเลยไม่สมเหตุผล ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 436/2472ห้างเพาล์ปิกเคนปักโจทก์นายร้อยเอกพรจำเลยลงนามในใบรับของโดยไม่อิดเอื้อนเวลา 1 ปีเศษเกินสมควรได้ความว่าจำเลยสั่งเครื่องไฟฟ้าจากโจทก์ ๑ เครื่องราคา ๑๐๗๘ บาท แลได้ลงนามรับของไว้ ( โดยไม่อิดเอื้อน) ต่อมาโจทก์ได้สั่งเครื่องที่ ๒ มาให้จำเลยราคา ๑๐๕๗ บาทจำเลยลงนามรับเช่นเดียวกัน แลผ่อนใช้เงินเครื่องที่ ๒ ไปแล้ว ๑๐๐ บาท จำเลยไม่ใช้เงิน โจทก์จึงฟ้อง จำเลยพยายามนำสืบว่าซื้อเครื่องเดียว แลโจทก์ฝากเครื่องที่ ๑ ไว้แต่ปรากฎว่าจำเลยเก็บเครื่องที่ ๑ ไว้ปีเศษดังนี้ ศาลฎีกาตัดสินยืนตามศาลล่างทั้ง ๒ ให้จำเลยใช้เงินราคาทั้ง ๒ เครื่องพร้อมด้วยดอกเบี้ย การที่จำเลยเก็บเครื่องที่ ๑ ไว้ไม่รีบจัดการส่งแลขอใบรับซื้อเชื่อคืนมาเสีย ปล่อยให้หนี้ผูกพันอยู่เปนเวลานานถึง ๑ ปีเศษเช่นนี้ ทำให้ข้อต่อสู้ของจำเลยไม่สมเหตุผล(นล-ศรี-หริศ)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุคำพิพากษา: ได้ความว่าจำเลยสั่งเครื่องไฟฟ้าจากโจทก์ ๑ เครื่องราคา ๑๐๗๘ บาท แลได้ลงนามรับของไว้ ( โดยไม่อิดเอื้อน) ต่อมาโจทก์ได้สั่งเครื่องที่ ๒ มาให้จำเลยราคา ๑๐๕๗ บาทจำเลยลงนามรับเช่นเดียวกัน แลผ่อนใช้เงินเครื่องที่ ๒ ไปแล้ว ๑๐๐ บาท จำเลยไม่ใช้เงิน โจทก์จึงฟ้อง จำเลยพยายามนำสืบว่าซื้อเครื่องเดียว แลโจทก์ฝากเครื่องที่ ๑ ไว้แต่ปรากฎว่าจำเลยเก็บเครื่องที่ ๑ ไว้ปีเศษดังนี้ ศาลฎีกาตัดสินยืนตามศาลล่างทั้ง ๒ ให้จำเลยใช้เงินราคาทั้ง ๒ เครื่องพร้อมด้วยดอกเบี้ย การที่จำเลยเก็บเครื่องที่ ๑ ไว้ไม่รีบจัดการส่งแลขอใบรับซื้อเชื่อคืนมาเสีย ปล่อยให้หนี้ผูกพันอยู่เปนเวลานานถึง ๑ ปีเศษเช่นนี้ ทำให้ข้อต่อสู้ของจำเลยไม่สมเหตุผล ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 436/2472ห้างเพาล์ปิกเคนปักโจทก์นายร้อยเอกพรจำเลยลงนามในใบรับของโดยไม่อิดเอื้อนเวลา 1 ปีเศษเกินสมควรได้ความว่าจำเลยสั่งเครื่องไฟฟ้าจากโจทก์ ๑ เครื่องราคา ๑๐๗๘ บาท แลได้ลงนามรับของไว้ ( โดยไม่อิดเอื้อน) ต่อมาโจทก์ได้สั่งเครื่องที่ ๒ มาให้จำเลยราคา ๑๐๕๗ บาทจำเลยลงนามรับเช่นเดียวกัน แลผ่อนใช้เงินเครื่องที่ ๒ ไปแล้ว ๑๐๐ บาท จำเลยไม่ใช้เงิน โจทก์จึงฟ้อง จำเลยพยายามนำสืบว่าซื้อเครื่องเดียว แลโจทก์ฝากเครื่องที่ ๑ ไว้แต่ปรากฎว่าจำเลยเก็บเครื่องที่ ๑ ไว้ปีเศษดังนี้ ศาลฎีกาตัดสินยืนตามศาลล่างทั้ง ๒ ให้จำเลยใช้เงินราคาทั้ง ๒ เครื่องพร้อมด้วยดอกเบี้ย การที่จำเลยเก็บเครื่องที่ ๑ ไว้ไม่รีบจัดการส่งแลขอใบรับซื้อเชื่อคืนมาเสีย ปล่อยให้หนี้ผูกพันอยู่เปนเวลานานถึง ๑ ปีเศษเช่นนี้ ทำให้ข้อต่อสู้ของจำเลยไม่สมเหตุผล(นล-ศรี-หริศ)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุ
ประกาศกระทรวงอุตสาหกรรมฉบับที่ 4326 (พ.ศ. 2554)ออกตามความในพระราชบัญญัติมาตรฐานผลิตภัณฑ์อุตสาหกรรมพ.ศ. 2511เรื่อง ยกเลิกมาตรฐานผลิตภัณฑ์อุตสาหกรรมวัสดุที่ใส่ในร่างกายทางศัลยกรรม : วัสดุโลหะ เล่ม 1 เหล็กกล้าเหนียวไร้สนิมและกําหนดมาตรฐานผลิตภัณฑ์อุตสาหกรรมวัสดุที่ใส่ในร่างกายทางศัลยกรรม : โลหะ - เหล็กกล้าเหนียวไร้สนิม--------------------------------------อื่นๆ - โดยที่เป็นการสมควรปรับปรุงมาตรฐานผลิตภัณฑ์อุตสาหกรรม วัสดุที่ใส่ในร่างกายทางศัลยกรรม : วัสดุโลหะ เล่ม 1 เหล็กกล้าเหนียวไร้สนิม มาตรฐานเลขที่ มอก. 1432 - 2540 อาศัยอํานาจตามความในมาตรา 15 แห่งพระราชบัญญัติมาตรฐานผลิตภัณฑ์อุตสาหกรรม พ.ศ. 2511 รัฐมนตรีว่าการกระทรวงอุตสาหกรรมออกประกาศยกเลิกประกาศกระทรวงอุตสาหกรรม ฉบับที่ 2295 (พ.ศ. 2540) ออกตามความในพระราชบัญญัติมาตรฐานผลิตภัณฑ์อุตสาหกรรม พ.ศ. 2511 เรื่อง กําหนดมาตรฐานผลิตภัณฑ์อุตสาหกรรม วัสดุที่ใส่ในร่างกายทางศัลยกรรม : วัสดุโลหะ เล่ม 1 เหล็กกล้าเหนียวไร้สนิม ลงวันที่ 29 ตุลาคม พุทธศักราช 2540 และออกประกาศกําหนดมาตรฐานผลิตภัณฑ์อุตสาหกรรม วัสดุที่ใส่ในร่างกายทางศัลยกรรม : โลหะ - เหล็กกล้าเหนียวไร้สนิม มาตรฐานเลขที่ มอก. 1432 - 2553 ขึ้นใหม่ ดังมีรายการละเอียดต่อท้ายประกาศนี้ ทั้งนี้ ให้มีผลตั้งแต่วันที่ประกาศในราชกิจจานุเบกษาเป็นต้นไปผู้มีอํานาจลงนาม - ประกาศ ณ วันที่ 21 มีนาคม พ.ศ. 2554 ชัยวุฒิ บรรณวัฒน์รัฐมนตรีว่าการกระทรวงอุตสาหกรรม
ระเบียบกรุงเทพมหานครระเบียบกรุงเทพมหานครว่าด้วยการรับเงินการเบิกจ่ายเงิน การเก็บรักษาเงิน การนำส่งเงิน และการตรวจเงิน (ฉบับที่ ๒)พ.ศ. ๒๕๖๐ โดยที่เป็นการสมควรแก้ไขเพิ่มเติมระเบียบกรุงเทพมหานคร ว่าด้วยการรับเงินการเบิกจ่ายเงิน การเก็บรักษาเงิน การนำส่งเงิน และการตรวจเงิน ให้เหมาะสมยิ่งขึ้นอาศัยอำนาจตามความในมาตรา๔๙ แห่งพระราชบัญญัติระเบียบบริหารราชการกรุงเทพมหานคร พ.ศ. ๒๕๒๘ ประกอบกับข้อ ๕และข้อ ๑๘ (๒) แห่งข้อบัญญัติกรุงเทพมหานคร เรื่อง วิธีการงบประมาณ พ.ศ. ๒๕๒๙ผู้ว่าราชการกรุงเทพมหานคร จึงกำหนดระเบียบขึ้นไว้ ดังต่อไปนี้ข้อ๑ ระเบียบนี้เรียกว่า ระเบียบกรุงเทพมหานครว่าด้วยการรับเงิน การเบิกจ่ายเงิน การเก็บรักษาเงิน การนำส่งเงิน และการตรวจเงิน(ฉบับที่ ๒) พ.ศ. ๒๕๖๐ข้อ๒[๑] ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ๓ ให้ยกเลิกความในบทนิยามคำว่า หน่วยการคลัง ในข้อ ๕ แห่งระเบียบกรุงเทพมหานครว่าด้วยการรับเงิน การเบิกจ่ายเงิน การเก็บรักษาเงิน การนำส่งเงิน และการตรวจเงินพ.ศ. ๒๕๕๕ และให้ใช้ความต่อไปนี้แทนหน่วยการคลังหมายความว่า กองการเงิน กองตรวจจ่าย สำนักการคลัง กองคลัง สำนักการศึกษาฝ่ายการคลังหรือกลุ่มงานการคลังหรือฝ่ายหรือกลุ่มงานที่เรียกชื่อเป็นอย่างอื่นซึ่งมีหน้าที่เกี่ยวกับการรับเงินการเบิกจ่ายเงิน การถอนเงิน การนำส่งเงิน การฝากเงินการตรวจสอบก่อนและหลังการจ่ายเงิน และการเก็บรักษาเงินและให้หมายความรวมถึงฝ่ายงบประมาณการเงินและบัญชีของโรงพยาบาลในสังกัดสำนักการแพทย์ด้วยข้อ๔ ให้ยกเลิกความในข้อ ๓๓แห่งระเบียบกรุงเทพมหานคร ว่าด้วยการรับเงิน การเบิกจ่ายเงิน การเก็บรักษาเงินการนำส่งเงิน และการตรวจเงิน พ.ศ. ๒๕๕๕ และให้ใช้ความต่อไปนี้แทนข้อ ๓๓ การจ่ายเงินให้กระทำได้ภายในวงเงินงบประมาณรายจ่ายประจำปีและภายในระยะเวลาของปีงบประมาณนั้นหากไม่สามารถจ่ายได้ทันให้รายงานหัวหน้าหน่วยงานเพื่อขอผ่อนผันได้ไม่เกินสิบห้าวันเว้นแต่มีกฎหมายหรือระเบียบกำหนดไว้เป็นอย่างอื่นการสั่งก่อหนี้และการอนุมัติจ่ายเงินทุกกรณีจะต้องได้รับเงินประจำงวดตามข้อบัญญัติกรุงเทพมหานครว่าด้วยวิธีการงบประมาณการอนุมัติการจ่ายเงินให้เป็นอำนาจของผู้ดำรงตำแหน่งและภายในวงเงินดังต่อไปนี้ เว้นแต่มีกฎหมายหรือระเบียบกำหนดไว้เป็นอย่างอื่น(๑)ผู้อำนวยการสถาบันพัฒนาข้าราชการกรุงเทพมหานคร ผู้อำนวยการสำนักงาน ผู้อำนวยการกองหรือเทียบเท่า ไม่เกิน ๕,๐๐๐,๐๐๐ บาท(๒)เลขานุการสภากรุงเทพมหานคร เลขานุการผู้ว่าราชการกรุงเทพมหานคร ผู้อำนวยการเขต ผู้อำนวยการโรงพยาบาลไม่เกิน ๑๕,๐๐๐,๐๐๐ บาท(๓)ผู้อำนวยการสำนัก หัวหน้าสำนักงานคณะกรรมการข้าราชการกรุงเทพมหานคร นอกจากวงเงินใน(๑) และ (๒) แต่ไม่เกิน ๕๐,๐๐๐,๐๐๐ บาท(๔)ปลัดกรุงเทพมหานคร นอกจากวงเงินใน (๑) (๒) และ (๓) แต่ไม่เกิน ๗๐,๐๐๐,๐๐๐ บาท(๕)ผู้ว่าราชการกรุงเทพมหานคร เกินกว่า ๗๐,๐๐๐,๐๐๐ บาทกรณีงบประมาณกำหนดรายการในหมวดเงินอุดหนุนเพื่อสนับสนุนงบประมาณให้แก่ส่วนราชการองค์กร หน่วยงานของรัฐ หรือหน่วยงานการพาณิชย์ของกรุงเทพมหานคร ซึ่งหน่วยงานเจ้าของงบประมาณมิได้ดำเนินการเองการจ่ายเงินให้เป็นอำนาจของผู้มีอำนาจตามวรรคสามพิจารณาประกาศ ณ วันที่ ๗สิงหาคม พ.ศ. ๒๕๖๐พลตำรวจเอก อัศวิน ขวัญเมืองผู้ว่าราชการกรุงเทพมหานครภวรรณตรี/จัดทำ๒๒ สิงหาคม๒๕๖๐พิมพ์มาดา/ตรวจ๒๒ สิงหาคม๒๕๖๐[๑] ราชกิจจานุเบกษาเล่ม ๑๓๔/ตอนพิเศษ ๒๐๘ ง/หน้า ๑/๑๘ สิงหาคม ๒๕๖๐
ระเบียบองค์การบริหารส่วนจังหวัดสตูลระเบียบองค์การบริหารส่วนจังหวัดสตูลว่าด้วยการรักษาความเป็นระเบียบเรียบร้อยและความปลอดภัยในการให้ประชาชนเข้าตรวจดูข้อมูลข่าวสารพ.ศ. ๒๕๕๔[๑] อาศัยอำนาจตามความในมาตรา ๙ แห่งพระราชบัญญัติข้อมูลข่าวสารของราชการพ.ศ. ๒๕๔๐ และข้อ ๔ แห่งประกาศคณะกรรมการข้อมูลข่าวสารของราชการ ลงวันที่ ๒๔กุมภาพันธ์ พ.ศ. ๒๕๔๑ เรื่องหลักเกณฑ์และวิธีการเกี่ยวกับการจัดให้มีข้อมูลข่าวสารของราชการไว้ให้ประชาชนเข้าตรวจดูองค์การบริหารส่วนจังหวัดสตูลจึงวางระเบียบไว้ ดังต่อไปนี้ข้อ ๑ ระเบียบนี้เรียกว่า ระเบียบองค์การบริหารส่วนจังหวัดสตูลว่าด้วยการรักษาความเป็นระเบียบเรียบร้อยและความปลอดภัยในการให้ประชาชนเข้าตรวจดูข้อมูลข่าวสารพ.ศ. ๒๕๕๔ข้อ ๒ ระเบียบนี้ให้ใช้บังคับตั้งแต่วันถัดจากวันประกาศ ณสำนักงานองค์การบริหารส่วนจังหวัดสตูลเป็นต้นไปข้อ ๓ ให้นายกองค์การบริหารส่วนจังหวัดสตูลรักษาการตามระเบียบนี้และให้มีอำนาจออกประกาศหรือคำสั่งเพื่อประโยชน์ในการปฏิบัติตามระเบียบนี้ในกรณีที่มีปัญหาหรืออุปสรรคในการปฏิบัติตามระเบียบนี้ให้นายกองค์การบริหารส่วนจังหวัดสตูลมีอำนาจวินิจฉัยสั่งการตามที่เห็นสมควรข้อ ๔ ให้ประชาชนเข้าตรวจดู ศึกษา ค้นคว้าข้อมูลข่าวสารของราชการได้ ณ ศูนย์ข้อมูลข่าวสารขององค์การบริหารส่วนจังหวัดสตูลซึ่งตั้งอยู่ที่อาคารสำนักงานองค์การบริหารส่วนจังหวัดสตูล หมู่ที่ ๖ถนนยนตรการกำธร ตำบลคลองขุด อำเภอเมืองสตูล จังหวัดสตูล หมายเลขโทรศัพท์ ๐-๗๔๗๒-๔๗๓๗ในวันและเวลาราชการข้อ ๕ ประชาชนผู้ขอเข้าตรวจดูข้อมูลข่าวสารต้องแต่งกายสุภาพหรือตามความนิยมของท้องถิ่นข้อ ๖ ห้ามนำอาวุธเข้าไปในศูนย์ข้อมูลข่าวสารข้อ ๗ ห้ามนำอาหารหรือเครื่องดื่มมึนเมาเพื่อรับประทานหรือดื่มในศูนย์ข้อมูลข่าวสารข้อ ๘ ห้ามนำสัตว์เลี้ยงเข้าไปในศูนย์ข้อมูลข่าวสารข้อ ๙ การใช้สถานที่ต้องเคารพสถานที่ไม่ส่งเสียงดังจนเป็นการรบกวนผู้อื่นและต้องรักษาความเป็นระเบียบเรียบร้อยข้อ ๑๐ ประชาชนผู้ขอเข้าตรวจ ศึกษา ค้นคว้าต้องลงทะเบียนในสมุดทะเบียนที่ศูนย์ข้อมูลข่าวสารจัดไว้ข้อ ๑๑ การตรวจ ค้นคว้าศึกษา ข้อมูลข่าวสารใดพึงใช้ความระมัดระวังและรักษาเยี่ยงวิญญูชนข้อ ๑๒ เมื่อตรวจค้นคว้า ศึกษาเสร็จสิ้นแล้ว ให้นำไปคืนแก่เจ้าหน้าที่ประจำศูนย์ข้อมูลข่าวสารข้อ ๑๓ ห้ามนำข้อมูลข่าวสารใดออกนอกศูนย์ข้อมูลข่าวสารเว้นแต่ได้รับอนุญาตข้อ ๑๔ ผู้ใดประมาทเลินเล่อหรือจงใจทำให้ข้อมูลข่าวสารใดชำรุด เสียหาย สูญหาย ต้องรับผิดชอบชดใช้ค่าเสียหายหรืออาจถูกฟ้องร้องได้ข้อ ๑๕ ผู้ใดไม่ปฏิบัติตามระเบียบนี้ผู้รับผิดชอบดูแลศูนย์ข้อมูลข่าวสารสามารถแจ้งให้ผู้นั้นออกจากศูนย์ข้อมูลข่าวสารด้วยวิธีการอันสมควรประกาศณ วันที่ ๕ กรกฎาคม พ.ศ. ๒๕๕๔สัมฤทธิ์เลียงประสิทธิ์นายกองค์การบริหารส่วนจังหวัดสตูลปริยานุช/ผู้จัดทำ๒๖ กันยายน๒๕๕๔ปณตภร/ผู้ตรวจ๑๒ ตุลาคม ๒๕๕๔[๑] ราชกิจจานุเบกษาเล่ม ๑๒๘/ตอนที่ ๑๓๗ ง/หน้า ๘/๑๕ กันยายน ๒๕๕๔
คำพิพากษาศาลฎีกาที่ 65697หลักกฎหมาย: ฎีกาว่า โจทก์นำสืบไม่ได้ว่าตึกพิพาทเป็นกรรมสิทธิของโจทก์ โจทก์ไม่มีอำนาจฟ้อง แม้เป็นข้อกฎหมายแต่เมื่อความข้อนี้ไม่ได้ยกขึ้นต่อสู้ไว้แต่เบื้องต้น ก็ยกขึ้นฎีกาไม่ได้ ดูฉบับย่อฎีกาตัดสินเกี่ยวกับปัญหาข้อกฎหมายคำสั่งคำร้องที่ 114/2497นายจำรูญ แซ่เฮ้งจำเลย ป.วิ.พ. ม. 249ฎีกาว่า โจทก์นำสืบไม่ได้ว่าตึกพิพาทเป็นกรรมสิทธิของโจทก์ โจทก์ไม่มีอำนาจฟ้อง แม้เป็นข้อกฎหมายแต่เมื่อความข้อนี้ไม่ได้ยกขึ้นต่อสู้ไว้แต่เบื้องต้น ก็ยกขึ้นฎีกาไม่ได้(นาถปริญญา-ประวัติ ปัตตพงศ์-ศิลปสิทธิวินิจฉัย)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุคำพิพากษา: ดูฉบับย่อฎีกาตัดสินเกี่ยวกับปัญหาข้อกฎหมายคำสั่งคำร้องที่ 114/2497นายจำรูญ แซ่เฮ้งจำเลย ป.วิ.พ. ม. 249ฎีกาว่า โจทก์นำสืบไม่ได้ว่าตึกพิพาทเป็นกรรมสิทธิของโจทก์ โจทก์ไม่มีอำนาจฟ้อง แม้เป็นข้อกฎหมายแต่เมื่อความข้อนี้ไม่ได้ยกขึ้นต่อสู้ไว้แต่เบื้องต้น ก็ยกขึ้นฎีกาไม่ได้(นาถปริญญา-ประวัติ ปัตตพงศ์-ศิลปสิทธิวินิจฉัย)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุ
ประกาศกรมสรรพสามิตประกาศกรมสรรพสามิตเรื่องกำหนดมูลค่าน้ำมันเตาที่ผลิตในราชอาณาจักรเพื่อถือเป็นเกณฑ์ในการคำนวณภาษี(ฉบับที่๓๓/๒๕๕๐) อาศัยอำนาจตามความในมาตรา ๘ (๑) วรรคสามแห่งพระราชบัญญัติภาษีสรรพสามิต พ.ศ. ๒๕๒๗ซึ่งแก้ไขเพิ่มเติมโดยพระราชบัญญัติภาษีสรรพสามิต (ฉบับที่ ๒) พ.ศ. ๒๕๓๔ และโดยอนุมัติรัฐมนตรีว่าการกระทรวงการคลังเป็นหลักการตามหนังสือสำนักงานเศรษฐกิจการคลัง ที่ กค ๐๓๐๒/๑๑๒๖ ลงวันที่ ๕ มีนาคม พ.ศ. ๒๕๓๖อธิบดีกรมสรรพสามิตออกประกาศไว้ ดังต่อไปนี้ข้อ ๑ให้ยกเลิกประกาศกรมสรรพสามิต เรื่องกำหนดมูลค่าน้ำมันเตาที่ผลิตในราชอาณาจักรเพื่อถือเป็นเกณฑ์ในการคำนวณภาษี(ฉบับที่ ๓๒/๒๕๕๐) ลงวันที่ ๙ สิงหาคม ๒๕๕๐ข้อ ๒กำหนดมูลค่าน้ำมันเตาที่ผลิตในราชอาณาจักรเพื่อถือเป็นเกณฑ์ในการคำนวณภาษีไว้ดังต่อไปนี้(๑) น้ำมันเตาชนิดที่ ๑ ลิตรละ ๑๔.๙๘๗๙ บาท(๒) น้ำมันเตาชนิดที่ ๒ ลิตรละ ๑๔.๑๕๒๕ บาท(๓) น้ำมันเตาชนิดที่ ๓ ลิตรละ ๑๓.๙๐๔๖ บาท(๔) น้ำมันเตาชนิดที่ ๔ ลิตรละ ๑๓.๖๖๑๗ บาท(๕) น้ำมันเตาชนิดที่ ๕ ลิตรละ ๑๓.๗๓๔๕ บาททั้งนี้ ตั้งแต่วันที่ ๒๐ สิงหาคม ๒๕๕๐ เป็นต้นไป[๑]ประกาศณ วันที่ ๑๖ สิงหาคม พ.ศ. ๒๕๕๐โยธินวิมุกตายนรองอธิบดีปฏิบัติราชการแทนอธิบดีกรมสรรพสามิตปริยานุช/ผู้จัดทำ๑๖ตุลาคม ๒๕๕๐[๑]ราชกิจจานุเบกษา เล่ม ๑๒๔/ตอนที่ ๘๓ ง/หน้า ๒๒/๔ ตุลาคม ๒๕๕๐
พระราชกฤษฎีกาพระราชกฤษฎีกาจัดตั้งนิคมสร้างตนเองในท้องที่อำเภอเมืองระยองและอำเภอบ้านค่ายจังหวัดระยอง(ฉบับที่๒) พ.ศ. ๒๕๑๗ ภูมิพลอดุลยเดชป.ร.ให้ไว้ณ วันที่ ๒๘ ธันวาคม พ.ศ. ๒๕๑๗เป็นปีที่๒๙ ในรัชกาลปัจจุบันพระบาทสมเด็จพระปรมินทรมหาภูมิพลอดุลยเดชมีพระบรมราชโองการโปรดเกล้าฯ ให้ประกาศว่าโดยที่เป็นการสมควรแก้ไขเพิ่มเติมพระราชกฤษฎีกาว่าด้วยจัดตั้งนิคมสร้างตนเองในท้องที่อำเภอเมืองระยอง และอำเภอบ้านค่าย จังหวัดระยองอาศัยอำนาจตามความในมาตรา ๑๙๒ของรัฐธรรมนูญแห่งราชอาณาจักรไทย และมาตรา ๗ แห่งพระราชบัญญัติจัดที่ดินเพื่อการครองชีพพ.ศ. ๒๕๑๑ จึงทรงพระกรุณาโปรดเกล้าฯ ให้ตราพระราชกฤษฎีกาขึ้นไว้ ดังต่อไปนี้มาตรา ๑ พระราชกฤษฎีกานี้เรียกว่า พระราชกฤษฎีกาจัดตั้งนิคมสร้างตนเองในท้องที่อำเภอเมืองระยอง และอำเภอบ้านค่าย จังหวัดระยอง (ฉบับที่ ๒ ) พ.ศ. ๒๕๑๗มาตรา ๒[๑] พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปมาตรา ๓ให้ยกเลิกแผนที่ท้ายพระราชกฤษฎีกาจัดตั้งนิคมสร้างตนเองในท้องที่อำเภอเมืองระยอง และอำเภอบ้านค่าย จังหวัดระยอง พ.ศ. ๒๕๑๒และให้ใช้แผนที่ท้ายพระราชกฤษฎีกานี้แทนผู้รับสนองพระบรมราชโองการสัญญา ธรรมศักดิ์นายกรัฐมนตรี[เอกสารแนบท้าย]๑. แผนที่ท้ายพระราชกฤษฎีกาจัดตั้งนิคมสร้างตนเองในท้องที่อำเภอเมืองระยอง และอำเภอบ้านค่าย จังหวัดระยอง (ฉบับที่ ๒ ) พ.ศ. ๒๕๑๗(ดูข้อมูลจากภาพกฎหมาย)หมายเหตุ:- เหตุผลในการประกาศใช้พระราชกฤษฎีกาฉบับนี้ คือโดยที่แนวเขตที่ดินตามแผนที่ท้ายพระราชกฤษฎีกาจัดตั้งนิคมสร้างตนเองในท้องที่อำเภอเมืองระยองและอำเภอบ้านค่าย จังหวัดระยอง พ.ศ. ๒๕๑๒ล้ำเข้าไปในเขตที่ดินสถานอบรมและฝึกอาชีพหนองละลอกของกรมราชทัณฑ์สมควรแก้ไขเพิ่มเติมแผนที่ท้ายพระราชกฤษฎีกาดังกล่าวเสียใหม่ให้ถูกต้อง จึงจำเป็นต้องตราพระราชกฤษฎีกานี้ขึ้นศิรวัชร์/จัดทำ๑๕พฤษภาคม ๒๕๖๐[๑] ราชกิจจานุเบกษาเล่ม ๙๑/ตอนที่ ๒๒๘/ฉบับพิเศษ หน้า ๑๑/๓๑ ธันวาคม ๒๕๑๗